5. Razmere na Kitajskem po potresu in pred olimpijskimi igrami (glasovanje)
- Pred glasovanjem o predlogu spremembe 7:
Vytautas Landsbergis
Gospa predsednica, moj ustni predlog spremembe zadeva odstavek 8, ki poziva kitajske organe, naj odpravijo diskriminacijo različnih skupin. Predlagam, da se za "sindikalni aktivisti" doda besede "pripadniki gibanja Falun Gong". To so osebe, ki izvajajo posebne gibe in dihalne vaje, vendar se obravnavajo kot disidenti in komunistični organi jih preganjajo.
(Ustni predlog spremembe je bil sprejet.)
- Po glasovanju:
Reinhard Rack
(DE) Gospa predsednica, danes glasujemo o številnih pomembnih zadevah. Glede na to gospoda Cohn-Bendita prosim, naj med glasovanjem ne nenehno dodaja pripomb in govori, ker je to moteče.
José Ribeiro e Castro
Gospa predsednica, opozoriti želim na dejstvo, da smo pravkar zavrnili predlog za izpustitev nekoga, ki smo ga predlagali za nagrado Saharov. Ko bomo decembra spet podeljevali nagrado Saharov, dobitnikom raje podelimo verige, da bodo lahko šli naravnost v zapor.
(Glasno ploskanje.)
